Nafarroako Parlamentuko Mahaiak, 2018ko urriaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Gárate andreak aurkeztutako galdera, Nafarroan ABLE-en bidezko kontratazio gehiegi egiten dela-eta CCOOk egindako salaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 29an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten dio Eskubide Sozialetako kontseilariari, Osoko Bilkuran ahoz erantzun dezan:

CCOOk egindako azterlan baten arabera, Nafarroan sinatutako kontratuen % 30 ABLE-ek eginak dira; Espainiako ehunekorik handiena, hain zuzen ere.

Nafarroako Gobernuak zer balorazio egiten du Nafarroan ABLE-en bidezko kontratazio gehiegi egiten dela-eta CCOOk egindako salaketari buruz?

Iruñean, 2018ko urriaren 23an

Foru parlamentaria: Ainhoa Unzu Gárate